《闭居五咏其四买宅》
宋代·苏辙

我老未有宅，诸子以为言。
东家欲迁去，余积尚可捐。
一费岂不病，百口傥获安。
田家伐榆枣，赋役输缗钱。
长大可双栋，琐细堪尺椽。
生理付儿曹，老幸食且眠。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。